Прилог 8

**УПУТСТВО ЗА ПРИКУПЉАЊЕ ПОДАТАКА**

У базу података о ученицима осмог разреда уносе се: лични подаци ученика, подаци о оценама и општем успеху у шестом, седмом и осмом разреду, подаци о освојеној Вуковој дипломи, подаци о укупним резултатима завршног испита, подаци о резултатима завршног испита на нивоу задатка, исправке након поступка приговора и подаци о листама жеља за упис у средње школе. Директор школе је одговоран за обезбеђивање и контролу тачности унетих података, у складу са законом.

Лице задужено за информатичке послове уноси у базу личне податке ученика осмог разреда, податке о оценама и општем успеху у шестом, седмом и осмом разреду и податке о освојеној Вуковој дипломи на основу матичне књиге школе.

Подаци о укупном броју бодова на завршном испиту и подаци о резултатима на нивоу задатка уносе се у базу након дешифровања тестова на основу фотокопија задњих страна тестова или Обрасца 10, 10а и 10б, у зависности од техничких могућности школе.

Исправке након поступка приговора уносе на основу извештаја о усвојеним приговорима школске, односно окружне комисије (Образац 12 и 12а).

Листе жеља се уносе на основу Обрасца за унос жеља ученика за упис у средњу школу.

Директор школе се стара о благовременом уносу података у школску базу података. После сваке фазе уноса података у школску базу, директор је у обавези да организује проверу тачности података пре него што их достави информатичком координатору.

После сваке фазе обједињавања података у бази података, школа добија контролни извештај који се објављује на огласној табли школе. Директор је дужан да обезбеди проверу ових извештаја и потврди њихову тачност попуњавањем Изјаве о тачности података у бази података са налогом за измену (Образац 4). Уколико у бази података постоји грешка, потребно је тачно описати постојећу грешку и потребну исправку на истом обрасцу. Изјава о тачности података у бази података са налогом за измену доставља се информатичком координатору у електронском и писаном облику који потписује и парафира директор школе.

Представници Министарства и Завода за вредновање квалитета образовања и васпитања могу извршити контролу података унетих у базу података у периоду од почетка уноса података до истека једне године после одржавања завршног испита.